CELEX: C2006/326/46
Language: da
Date: 2006-12-30 00:00:00
Title: Sag C-340/05: Domstolens kendelse (Tredje Afdeling) af 28. september 2006 — straffesag mod Stefan Kremer (anmodning om præjudiciel afgørelse fra Oberlandesgericht München (Tyskland)) (Procesreglementets artikel 104, stk. 3, første afsnit — direktiv 91/439/EØF — gensidig anerkendelse af kørekort — inddragelse af kørekort i den første medlemsstat — kørekort udstedt i en anden medlemsstat — afslag på anerkendelse af førerretten i den første medlemsstat — krav om opfyldelse af de nationale betingelser for opnåelse af et nyt kørekort efter inddragelse)

30.12.2006   
            
            
               DA
            
            
               Den Europæiske Unions Tidende
            
            
               C 326/23
            
         Domstolens kendelse (Tredje Afdeling) af 28. september 2006 — straffesag mod Stefan Kremer (anmodning om præjudiciel afgørelse fra Oberlandesgericht München (Tyskland))
   (Sag C-340/05) (1)
   
   (Procesreglementets artikel 104, stk. 3, første afsnit - direktiv 91/439/EØF - gensidig anerkendelse af kørekort - inddragelse af kørekort i den første medlemsstat - kørekort udstedt i en anden medlemsstat - afslag på anerkendelse af førerretten i den første medlemsstat - krav om opfyldelse af de nationale betingelser for opnåelse af et nyt kørekort efter inddragelse)
   (2006/C 326/46)
   Processprog: tysk
   Den forelæggende ret
   Oberlandesgericht München
   Part i hovedsagen
   Stefan Kremer
   Sagens genstand
   Anmodning om præjudiciel afgørelse — Oberlandesgericht München — fortolkning af artikel 1, stk. 2, artikel 8, stk. 2 og 4, i Rådets direktiv 91/439/EØF af 29. juli 1991 om kørekort (EFT L 237, s. 1) — afslag på at anerkende gyldigheden af et kørekort, der er udstedt af en anden medlemsstat, i en situation hvor indehaverens nationale kørekort har været inddraget på grund af gentagne overtrædelser af færdselsloven — pligt til at først at fremlægge en medicinsk-psykologisk erklæring om egnetheden til at føre køretøjer
   Konklusion
   Artikel 1, stk. 2, sammenholdt med artikel 8, stk. 2 og 4, i Rådets direktiv 91/439/EØF af 29. juli 1991 om kørekort, som ændret ved Rådets direktiv 97/26/EF af 2. juni 1997, er til hinder for, at en medlemsstat på sit område nægter at anerkende den førerret, der følger af et kørekort, udstedt i en anden medlemsstat, og dermed gyldigheden af dette kørekort, så længe kørekortets indehaver, der på den første medlemsstats område er omfattet af en foranstaltning, som inddrager et tidligere kørekort, og som ikke er forbundet med et midlertidigt forbud mod at få et nyt kørekort, ikke har opfyldt betingelserne i denne første stats lovgivning for udstedelse af et nyt kørekort efter en inddragelse, herunder en undersøgelse af egnetheden til at føre køretøjer, hvorved det attesteres, at de omstændigheder, der begrundede inddragelsen, ikke længere foreligger.
   
      (1)  EUT C 296 af 26.11.2005.